กฎทบวงกฎทบวงฉบับที่๙ (พ.ศ. ๒๕๓๙)ออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ.๒๕๐๗[๑] อาศัยอำนาจตามความในมาตรา ๔ และมาตรา ๕แห่งพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗รัฐมนตรีว่าการทบวงมหาวิทยาลัยออกกฎทบวงไว้ ดังต่อไปนี้ข้อ ๑ ให้เพิ่มความต่อไปนี้เป็นข้อ ๖ ทวิของกฎทบวง ฉบับที่ ๒ (พ.ศ. ๒๕๑๙)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗ข้อ ๖ ทวิให้มีอนุกรรมการอุทธรณ์และร้องทุกข์ประจำทุกมหาวิทยาลัย เรียกโดยย่อว่า อ.ก.ม.อุทธรณ์และร้องทุกข์ประจำมหาวิทยาลัย ประกอบด้วย(๑)ประธานซึ่งสภามหาวิทยาลัยแต่งตั้งจากกรรมการสภามหาวิทยาลัยผู้ทรงคุณวุฒิ(๒)อนุกรรมการซึ่งเลือกจากผู้ดำรงตำแหน่งรองอธิการบดี คณบดี ผู้อำนวยการศูนย์ผู้อำนวยการสถาบัน ผู้อำนวยการสำนัก ผู้อำนวยการวิทยาลัย และหัวหน้าหน่วยงานซึ่งเรียกชื่ออย่างอื่นที่มีฐานะเทียบเท่าคณะจำนวนสามคน(๓)อนุกรรมการซึ่งเลือกจากคณาจารย์และข้าราชการประจำ จำนวนสามคน(๔) อนุกรรมการผู้ทรงคุณวุฒิซึ่งอนุกรรมการตาม(๒) และ (๓) เลือกจากบุคคลภายนอก จำนวนสามคนให้ อ.ก.ม. นี้ ตั้งเลขานุการหนึ่งคนหลักเกณฑ์และวิธีการเลือกอนุกรรมการตาม (๒) (๓)และ (๔) ให้เป็นไปตามที่ ก.ม. กำหนดประธานและอนุกรรมการมีวาระอยู่ในตำแหน่งคราวละสองปีในกรณีที่ตำแหน่งประธานหรืออนุกรรมการว่างลงก่อนกำหนดให้ดำเนินการแต่งตั้งประธานหรือเลือกอนุกรรมการแทนภายในกำหนดสามสิบวันนับแต่วันที่ตำแหน่งดังกล่าวว่างลงผู้ซึ่งได้รับแต่งตั้งเป็นประธานหรือผู้ซึ่งได้รับเลือกเป็นอนุกรรมการแทนนั้นให้อยู่ในตำแหน่งได้เพียงเท่ากำหนดเวลาของผู้ซึ่งตนแทนในกรณีที่ประธานและอนุกรรมการพ้นจากตำแหน่งตามวาระแต่ยังมิได้แต่งตั้งประธานและเลือกอนุกรรมการใหม่ ให้ประธานและอนุกรรมการปฏิบัติหน้าที่ไปก่อนจนกว่าจะได้แต่งตั้งประธานและเลือกอนุกรรมการใหม่ในกรณีที่อนุกรรมการตาม (๒)พ้นจากตำแหน่งผู้บริหารที่กำหนดไว้ใน (๒) หรืออนุกรรมการตาม (๓)ได้รับแต่งตั้งให้ดำรงตำแหน่งอธิการบดี รองอธิการบดี คณบดี ผู้อำนวยการศูนย์ผู้อำนวยการสถาบัน ผู้อำนวยการสำนัก ผู้อำนวยการวิทยาลัยและหัวหน้าหน่วยงานซึ่งเรียกชื่ออย่างอื่นที่มีฐานะเทียบเท่าคณะให้พ้นจากตำแหน่งอนุกรรมการอ.ก.ม.อุทธรณ์และร้องทุกข์ประจำมหาวิทยาลัยมีหน้าที่พิจารณาอุทธรณ์คำสั่งลงโทษภาคทัณฑ์ตัดเงินเดือน ลดขั้นเงินเดือน และการร้องทุกข์ และมีหน้าที่ช่วย ก.ม.ปฏิบัติการตามที่ ก.ม.มอบหมายและให้ความเห็นแก่รัฐมนตรีว่าการทบวงมหาวิทยาลัยและปลัดทบวงมหาวิทยาลัยตามที่รัฐมนตรีว่าการทบวงมหาวิทยาลัยหรือปลัดทบวงมหาวิทยาลัยปรึกษาการประชุม อ.ก.ม.อุทธรณ์และร้องทุกข์ประจำมหาวิทยาลัย ให้นำความในข้อ ๕ มาใช้บังคับโดยอนุโลมข้อ ๒ ให้ยกเลิกความในข้อ ๑๐ ของกฎทบวง ฉบับที่๒ (พ.ศ. ๒๕๑๙) ออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ. ๒๕๐๗ ซึ่งแก้ไขเพิ่มเติมโดยกฎทบวง ฉบับที่ ๖ (พ.ศ. ๒๕๒๘)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗และให้ใช้ความต่อไปนี้แทนข้อ ๑๐ การกำหนดตำแหน่งและการให้ได้รับเงินเดือนและเงินประจำตำแหน่ง การบรรจุและการแต่งตั้งการเพิ่มพูนประสิทธิภาพและเสริมสร้างแรงจูงใจในการปฏิบัติราชการวินัยและการรักษาวินัย การดำเนินการทางวินัย การออกจากราชการ การอุทธรณ์และการร้องทุกข์ของข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยให้เป็นไปตามที่กำหนดในกฎทบวงนี้ การใดที่มิได้กำหนดไว้ในกฎทบวงนี้ให้เป็นไปตามที่กำหนดไว้ในกฎหมายว่าด้วยระเบียบข้าราชการพลเรือน กฎ ก.พ.และระเบียบที่ออกตามความในกฎหมายว่าด้วยระเบียบข้าราชการพลเรือนโดยอนุโลมภายใต้บังคับวรรคสามในกรณีที่นำกฎหมายว่าด้วยระเบียบข้าราชการพลเรือน กฎ ก.พ.และระเบียบที่ออกตามความในกฎหมายว่าด้วยระเบียบข้าราชการพลเรือนมาใช้บังคับนั้นให้บรรดาอำนาจหน้าที่ของ ก.พ. เป็นอำนาจหน้าที่ของ ก.ม. ให้อำนาจหน้าที่ของ อ.ก.พ.กระทรวง หรือ อ.ก.พ. กรม เป็นอำนาจหน้าที่ของ อ.ก.ม. มหาวิทยาลัยให้อำนาจหน้าที่ของผู้มีอำนาจสั่งบรรจุตามกฎหมายว่าด้วยระเบียบข้าราชการพลเรือนเป็นอำนาจหน้าที่ของผู้มีอำนาจสั่งบรรจุตามข้อ ๒๔และให้อำนาจหน้าที่ของรัฐมนตรีเจ้าสังกัด ปลัดกระทรวง หรืออธิบดีเป็นอำนาจหน้าที่ของรัฐมนตรีว่าการทบวงมหาวิทยาลัย ปลัดทบวงมหาวิทยาลัยหรืออธิการบดี แล้วแต่กรณีกรณีที่นำกฎหมายว่าด้วยระเบียบข้าราชการพลเรือนกฎ ก.พ.และระเบียบที่ออกตามความในกฎหมายว่าด้วยระเบียบข้าราชการพลเรือนมาใช้บังคับนั้นให้อำนาจหน้าที่เฉพาะในส่วนที่เกี่ยวกับการอุทธรณ์คำสั่งลงโทษภาคทัณฑ์ตัดเงินเดือน หรือลดขั้นเงินเดือน และการร้องทุกข์ของ อ.ก.พ. กระทรวง หรือ อ.ก.พ.กรม เป็นอำนาจหน้าที่ของ อ.ก.ม.อุทธรณ์และร้องทุกข์ประจำมหาวิทยาลัยและให้อำนาจหน้าที่ของรัฐมนตรีเจ้าสังกัดหรืออธิบดี เป็นอำนาจหน้าที่ของอธิการบดี แล้วแต่กรณีข้อ ๓ ให้เพิ่มความต่อไปนี้เป็นข้อ ๑๐ ทวิของกฎทบวง ฉบับที่ ๒ (พ.ศ. ๒๕๑๙)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗ข้อ ๑๐ ทวิข้าราชการพลเรือนในมหาวิทยาลัยผู้ใดกระทำผิดวินัยอย่างไม่ร้ายแรง ให้ผู้บังคับบัญชาดังต่อไปนี้เป็นผู้มีอำนาจสั่งลงโทษ(๑) คณบดี ผู้อำนวยการศูนย์ ผู้อำนวยการสถาบันผู้อำนวยการสำนัก ผู้อำนวยการวิทยาลัยและหัวหน้าหน่วยงานซึ่งเรียกชื่ออย่างอื่นที่มีฐานะเทียบเท่าคณะซึ่งเป็นผู้บังคับบัญชาของข้าราชการพลเรือนในมหาวิทยาลัย ผู้กระทำผิดวินัยอย่างไม่ร้ายแรงมีอำนาจสั่งลงโทษภาคทัณฑ์หรือตัดเงินเดือนครั้งหนึ่งไม่เกินร้อยละห้าและเป็นเวลาไม่เกินสองเดือน(๒) นายกรัฐมนตรี รัฐมนตรีว่าการทบวงมหาวิทยาลัยปลัดทบวงมหาวิทยาลัย และอธิการบดีซึ่งเป็นผู้บังคับบัญชาของข้าราชการพลเรือนในมหาวิทยาลัย ผู้กระทำผิดวินัยอย่างไม่ร้ายแรงมีอำนาจสั่งลงโทษภาคทัณฑ์หรือตัดเงินเดือนครั้งหนึ่งไม่เกินร้อยละห้า และเป็นเวลาไม่เกินสามเดือนหรือลดขั้นเงินเดือนครั้งหนึ่งไม่เกินหนึ่งขั้นข้อ ๔ ให้ยกเลิกความในข้อ ๒๔ ทวิ ของกฎทบวงฉบับที่ ๒ (พ.ศ. ๒๕๑๙) ออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ. ๒๕๐๗ ซึ่งแก้ไขเพิ่มเติมโดยกฎทบวง ฉบับที่ ๗ (พ.ศ. ๒๕๓๕)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗และให้ใช้ความต่อไปนี้แทนข้อ ๒๔ ทวิการเลื่อนขั้นเงินเดือนข้าราชการพลเรือน ซึ่งดำรงตำแหน่งข้าราชการพลเรือนในมหาวิทยาลัยให้ผู้มีอำนาจดังต่อไปนี้เป็นผู้สั่งเลื่อน(๑) ปลัดทบวงมหาวิทยาลัยสำหรับตำแหน่งซึ่งได้รับเงินเดือนในอันดับ ๑๐ ตำแหน่งอธิการบดีหรือตำแหน่งศาสตราจารย์(๒) อธิการบดีผู้บังคับบัญชาสำหรับตำแหน่งซึ่งได้รับเงินเดือนตั้งแต่อันดับ ๙ ลงมา นอกจากตำแหน่งตาม (๑)ข้อ ๕ การอุทธรณ์คำสั่งลงโทษภาคทัณฑ์ตัดเงินเดือน หรือลดขั้นเงินเดือนและการร้องทุกข์ที่อยู่ในระหว่างดำเนินการตามกฎทบวง ฉบับที่ ๒ (พ.ศ. ๒๕๑๙)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗ ในวันที่กฎทบวงนี้ใช้บังคับหากดำเนินการยังไม่เสร็จสิ้นให้ดำเนินการต่อไปตามกฎทบวงนี้ให้ไว้ณ วันที่ ๑๓ พฤษภาคม พ.ศ. ๒๕๓๙บุญชู ตรีทองรัฐมนตรีว่าการทบวงมหาวิทยาลัยหมายเหตุ:- เหตุผลในการประกาศใช้กฎทบวงฉบับนี้ คือ เนื่องจากกฎทบวงฉบับที่ ๒ (พ.ศ. ๒๕๑๙) ออกตามความในพระราชบัญญัติระเบียบข้าราชการพลเรือนในมหาวิทยาลัยพ.ศ. ๒๕๐๗ ซึ่งแก้ไขเพิ่มเติมโดยกฎทบวง ฉบับที่ ๖ (พ.ศ. ๒๕๒๘)ออกตามความในพระราชบัญญัติระเบียบข้าราชการพลเรือนในมหาวิทยาลัย พ.ศ. ๒๕๐๗บัญญัติว่า การกำหนดอัตราเงินเดือน การบรรจุ การแต่งตั้ง การเลื่อนขั้นเงินเดือนการสอบสวน การรักษาวินัย และการออกจากราชการของข้าราชการพลเรือนซึ่งดำรงตำแหน่งข้าราชการพลเรือนในมหาวิทยาลัยให้เป็นไปตามที่กำหนดในกฎทบวงการใดที่มิได้กำหนดไว้ในกฎทบวงให้เป็นไปตามที่กำหนดไว้ในกฎหมายว่าด้วยระเบียบข้าราชการพลเรือนกฎ ก.พ. และระเบียบที่ออกตามความในกฎหมายว่าด้วยระเบียบข้าราชการพลเรือนโดยอนุโลมและโดยที่ได้มีพระราชบัญญัติระเบียบข้าราชการ พลเรือน พ.ศ. ๒๕๓๕ใช้บังคับแทนกฎมายว่าด้วยระเบียบข้าราชการพลเรือนที่ใช้อยู่เดิมได้มีบทบัญญัติเปลี่ยนแปลงองค์ประกอบของ อ.ก.พ. กระทรวง และ อ.ก.พ. กรม ซึ่งมีผลทำให้อ.ก.ม. มหาวิทยาลัยมีหน้าที่พิจารณาความผิดและกำหนดโทษผู้กระทำผิดความผิดวินัยอย่างไม่ร้ายแรงและยังมีหน้าที่พิจารณาอุทธรณ์คำสั่งลงโทษภาคทัณฑ์ ตัดเงินเดือนหรือลดขั้นเงินเดือน และการร้องทุกข์ด้วย ซึ่งหลักการดังกล่าวยังไม่เหมาะสมและยังไม่ชัดเจนพอที่จะนำมาอนุโลมใช้บังคับกับข้าราชการพลเรือนในมหาวิทยาลัยโดยอนุโลมได้ดังนั้น เพื่อให้การดำเนินการเกี่ยวกับการพิจารณาอุทธรณ์คำสั่งลงโทษภาคทัณฑ์ตัดเงินเดือน หรือลดขั้นเงินเดือน และการร้องทุกข์สำหรับข้าราชการพลเรือนในมหาวิทยาลัยเป็นไปโดยเหมาะสมชัดเจน และสอดคล้องกับสภาพของการปฏิบัติราชการของข้าราชการพลเรือนในมหาวิทยาลัยสมควรกำหนดให้มีอนุกรรมการอุทธรณ์และร้องทุกข์ประจำมหาวิทยาลัยเพื่อทำหน้าที่พิจารณาอุทธรณ์คำสั่งลงโทษภาคทัณฑ์ ตัดเงินเดือนหรือลดขั้นเงินเดือน และการร้องทุกข์ และกำหนดตัวบุคคลผู้มีอำนาจสั่งลงโทษภาคทัณฑ์ตัดเงินเดือน หรือลดขั้นเงินเดือน และผู้มีอำนาจสั่งเลื่อนขั้นเงินเดือนเพื่อให้เหมาะสมและมีความชัดเจนยิ่งขึ้น จึงจำเป็นต้องออกกฎทบวงนี้ประภาศรีทองนที/พิมพ์๑๑กุมภาพันธ์ ๒๕๕๑[๑] ราชกิจจานุเบกษา เล่ม๑๑๓/ตอนที่ ๑๘ ก/หน้า ๑๑/๓ มิถุนายน ๒๕๓๙